recursal/SuperWikiNEXT-32B huggingface dataset:
**ریڈفرن** سڈنی کا ایک اندرونی شہر کا مضافاتی علاقہ ہے جو سڈنی کے مرکزی کاروباری ضلع سے 3 کلومیٹر جنوب میں واقع ہے اور یہ سڈنی شہر کے مقامی حکومتی علاقے کا حصہ ہے۔ اسٹرابیری ہلز سری ہلز کے ساتھ سرحد پر واقع ایک علاقہ ہے۔ اس علاقے نے نرمی کے عمل کا تجربہ کیا اور ریاستی حکومت کی طرف سے آبادی میں اضافے اور غربت کے ارتکاز کو کم کرنے کے لیے نواحی اور پڑوسی واٹر لو کے وسیع پیمانے پر تعمیر نو کے منصوبوں سے مشروط ہے۔

### تاریخ

مضافاتی علاقے کا نام سرجن ولیم ریڈفرن کے نام پر رکھا گیا ہے، جنہیں 100 acre (0.40 کلومیٹر2) دی گئی تھی۔اس علاقے میں 1817ء میں لچلن میکوری کی طرف سے زمین۔ اس نے اپنی جائیداد پر پھولوں اور باورچی خانے کے باغات سے گھرا ہوا ایک ملکی گھر بنایا۔ اس کے پڑوسی کیپٹن کلیولینڈ تھے، جو 73ویں رجمنٹ کے افسر تھے، جنہوں نے کلیولینڈ ہاؤس بنایا اور جان بپٹسٹ، جو نرسری اور بیج کا کاروبار چلاتے تھے۔ سڈنی کا اصل ریلوے ٹرمینس کلیولینڈ پیڈاکس میں بنایا گیا تھا اور اسے کلیولینڈ اسٹریٹ سے ڈیون شائر اسٹریٹ تک اور مغرب میں چیپینڈیل تک پھیلایا گیا تھا۔ اسٹیشن کا نام ولیم ریڈفرن کے اعزاز کے لیے چنا گیا تھا۔ اس وقت، موجودہ ریڈفرن سٹیشن Eveleigh کے نام سے جانا جاتا تھا۔  جب ڈیون شائر اسٹریٹ قبرستان کی جگہ پر سنٹرل اسٹیشن مزید شمال میں بنایا گیا تو ایویلیگ اسٹیشن ریڈفرن بن گیا اور اسٹیشن کے جنوب میں ریلوے ورکشاپس کے نام کے لیے ایویلی کو برقرار رکھا گیا۔ کلیولینڈ پیڈاکس کی باقیات پرنس الفریڈ پارک بن گئیں۔

حوالہ جات
---------

1. ↑  The Department of Railways Research and Information Section (1966) *Railway Quiz* (Department of Railways) p11
**درجۂ حرارت**  **(temperature)،**  جیسا کہ اِصطلاح سے ظاہر ہے، حرارت (گرمائش اور ٹھنڈک) کے درجہ کو کہا جاتا ہے۔ با الفاظِ دیگر، گرمی یا سردی کی شدّت کو درجۂ حرارت کہاجاتا ہے۔ درجۂ حرارت سے پتا چلتا ہے کہ کوئی چیز یا نظام کتنا گرم یا سرد ہے۔ زیادہ گرمائش والی چیز یا نظام کا درجۂ حرارت زیادہ اور کم گرمائش (یا ٹھنڈک) والے چیز یا نظام کا درجۂ حرارت کم ہوتا ہے۔ یہ مادّہ کی ایک طبیعی خصوصیت ہے۔

کسی مادّہ کے جوہروں کی اِرتعاشی حرکت بھی درجۂ حرارت کہلاتی ہے۔ زیادہ درجۂ حرارت والے جسم کے جوہروں یا سالموں کی حرکت زیادہ جبکہ کم درجۂ حرارت والے جسم کی کم ہوتی ہے۔ کسی جسم کو جتنا گرم کیا جاتا ہے اُتنا ہی اُس کے جوہروں اور سالموں کی اِرتعاشی حرکت میں اضافہ ہوتا ہے۔

درجۂ حرارت ماپنے کے لیے ایک آلہ استعمال کیا جاتا ہے جسے حَر پیما یعنی تھرما میٹر (Thermometer) کہاجاتا ہے۔

اِکائیاں
--------

بین الاقوامی نظام (system international) میں درجۂ حرارت کی بُنیادی اِکائی کیلون ہے۔ اِس کے علاوہ دو اَور اِکائیاں درجۂ حرارت ماپنے میں اِستعمال ہوتی ہیں:

### فارن ہائیٹ

اِس اِکائی کے مطابق نقط انجماد 32 ڈگری فارن ہائیٹ ہے۔

### سیلسئیس

سیلسئیس پیمانہ میں نقطۂ انجماد 0 ڈگری سنٹی گریڈ ہے۔

مزید دیکھیے
-----------

* تضبیط حرارت
* حرارت
* حرپیما

|  |  |
| --- | --- |
|  | ویکی ذخائر پر **درجہ حرارت** سے متعلق سمعی و بصری مواد ملاحظہ کریں۔ |
**درد کاکوروی** اردو نظم اور نعت کے مشہور شاعر تھے۔

حالات زندگی
-----------

درد کاکوروی 1891ء میں اٹاوہ، [برطانوی ہندوستان]] میں پیدا ہوئے۔ ان کا اصل نام میر نذر علی، درد تخلص جبکہ قلمی نام درد کاکوروی تھا۔ والد کا نام حکیم سید حبیب علی علوی تھا، جو اپنے وقت کے معروف عالم دین تھے۔ابتدائی تعلیم اپنے بھائی حکیم وصی علی وصی سے حاصل کی۔مزید تعلیم کے لیے 1911ء میں اپنے دوسرے بھائی رضی علی اخگر کے پاس ریاست رام پور چلے گئے۔1927ء میں رام پور سے اورنگ آباد تشریف لے گئے اور محکمہ مذہبی امور سے منسلک ہو گئے۔ تقسیم ہند کے بعد لاہور میں منتقل ہو گئے اور پھر کراچی آ گئے۔ ابتدا ہی سے شاعری کا شوق تھا، سو 1925ء میں غزل کہنی شروع کی۔ لیکن دینی علوم وابستگی اوت تصوف کے ماحول میں رہنے کی وجہ سے نعت گوئی کی طرف مائل ہو گئے۔

تصانیف
------

* درد و درماں(1967ء، نعتیں)
* قصیدہ بردہ شریف (منظوم ترجمہ، 1968ء)
* صوفیانہ نظمیں
* جام کوثر (1969ء، نعتیں)

وفات
----

26 جون 1972ء کو [[کراچی] ، پاکستان میں وفات پا گئے۔ وہ کراچی کے عزیز آباد قبرستان میں مدفون ہیں۔

حوالہ جات
---------

1. ↑  منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 302
2. ↑  کراچی کا دبستان نعت، ص 303
3. ↑
4. ↑  ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 51
**لزا ستھالیکر** آسٹریلیا کی خاتون کرکٹ کھلاڑی ہیں۔ لزا پونے،ہندوستان، آسٹریلیا میں 13 اگست 1979 کو پیدا ہوئیں۔ انھوں نے ٹی ٹوئنٹی اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور آف بریک گیند باز ہیں۔ انھوں نے بین الاقوامی سطح پر مجموعی طور پر54 ٹی ٹوئنٹی اور 125 ون ڈے میچ کھیلے۔

کرکٹ کیریئر
-----------

### ون ڈے کیریئر

لزا ستھالیکر نے پہلا بین الاقوامی ون ڈے میچ انگلینڈ کے خلاف سن 2001 میں کھیلا۔ 
انھوں نے 30.65 کی اوسط سے کل 2728 رنز بنائے جس میں سب سے زیادہ 104\* کا اسکور بھی شامل ہے۔ وہ16 نصف سنچری کرنے میں کامیاب رہیں۔ انھوں نے کل 5964 گیندیں پھینکیں اور 146 وکٹیں حاصل کیں۔ ان کی باؤلنگ کی اوسط24.97رہی جس میں 1 پانچ وکٹیں بھی شامل ہیں۔لزا ستھالیکر 49 کیچ پکڑنے میں کامیاب رہیں۔لزا ہندوستان کے شہر پونے سے آسٹریلیا ہجرت کر گئیں تھیں جہاں وہ مسلسل محنت سے آسٹریلیا کی قومی ٹیم میں جگہ بنانے میں کامیاب ہوئیں۔

### ٹی ٹونٹی کیریئر

لزا ستھالیکر نے پہلا بین الاقوامی T20 میچ انگلینڈ کے خلاف سن 2005 میں کھیلا۔ انھوں نے کل 769 رنز بنائے جس میں سب سے زیادہ 52 کا اسکور بھی شامل ہے۔ ان کی بلے بازی کی اوسط 36 سے زائد رہی جو عمدہ اوسط ہے۔ انھوں نے 60 وکٹیں بھی حاصل کیں اور 16 کیچ بھی پکڑے۔

حوالہ جات
---------

1. ↑  "لزا ستھالیکر". *cricinfo*. 27 مارچ 2021.  تحقق من التاريخ في: `|date=` (معاونت)
2. ↑  "آسٹریلوی خواتین کرکٹ کھلاڑی". *کرک انفو*. 25 مارچ 2021.  تحقق من التاريخ في: `|date=` (معاونت)
انگریز مزاح نگاروں اور کارٹون نگاروں کی اتاری گئی تصویر جس میں ایک ذوی المراتب شخصیت کے آگے ایک خوشامدی دیکھا جا سکتا ہے۔
**خوشامَد** یا **چاپْلُوسی** (انگریزی: Flattery) ایک عمل ہے جس کے تحت کچھ لوگ حد سے زیادہ دوسرے لوگوں کی تعریف کرتے ہیں۔ اس عمل ایسی خوشنما صفات، عادات و اطوار، محاسن معاملات، مثبت انجام دہی، زبان و گفتگو کی خوبیاں، دور اندیشی، وغیرہ منسوب کرتے ہیں یا تو کسی شخص میں فی الواقع موجود نہیں ہوتے ہیں۔ یا اگر ان میں سے کچھ پایا بھی جاتا ہے، تو وہ اس درجہ، خوبی اور خوش نمائی کو نہیں پہنچتے جس طرح کہ بیان کیے جاتے ہیں۔ خوشامد کی ایک بڑی اور عام عادت عام طور سے کسی ذی حیثیت، ذوی المراتب شخصیت یا کسی ایسے شخص کے لیے کی جاتی ہے جس سے کسی شخص کو فوری کام پڑ رہا ہو یا پڑ سکتا ہے۔ خوشامد کی عادت مرد و زن دونوں میں پائی جاتی ہے۔ یہ عادت انفرادی ملاقاتوں میں، اسکولوں، کالجوں، یونیورسٹیوں، دفاتر، ادارہ جات، فلمی دنیا اور نیز سیاسی گلیاروں، ہر جگہ دیکھی گئی ہے۔ خوشامد کے وقوع پزیر ہونے کے ساتھ ساتھ اس کا اور پختہ اور ٹھوس شکل اختیار کرنا اس بات پر منحصر ہے جس شخص کی خوشامد کی گئی ہے، وہ اس سے کس درجہ متاثر ہوا ہے۔ اگر ذی حیثیت شخص اپنے مثبت انداز میں متاثر ہونے کے اشارے دینے لگے تو خوشامد مزید جاری رہ سکتی ہے، بلکہ معاملات میں ایک مستقل نوعیت اختیار کر سکتی ہے۔ اگر وہ شخص کسی تعریف کے لیے اپنی عدم دلچسپی ظاہر کرے تو یہ تعریفی مراحل ممکن ہے کہ ختم ہو۔ نیز یہ بھی کچھ ضروری نہیں خوشامد کرنے والا شخص (جسے خوشامدی کہا جاتا ہے) کسی شخص کو متاثر کر سکے یا خوشامد کو ایک حربہ بنا کر اپنے مطلب براری کے مقصد میں کامیاب ہو۔

نفسیاتی پہلو
------------

دنیا میں عام بات ہے کہ ہر شخص اپنی تعریف و مدح سرائی سے خوش ہوتا ہے اور تنقید اور برائی سے بچنے کی کوشش کرتا ہے۔ خوشامد کے چلنے یا اس پر عمل ہونے کے پیچھے بھی ایک نڑا سبب یہی نفسیاتی پہلو ہے کہ کس طرح لوگوں کو متاثر کیا جا سکے۔ اس طرح سے لوگوں کو متاثر کر کے کوئی شخص فوری طور پر یا دیر پا تعلقات اور معاملات میں فوائد حاصل کر سکتا ہے، کیوںکہ خوشامد سے متاثر شخص فریق ثانی کے لیے عمومًا نرم گوشہ ہو جاتا ہے اور اس کا ناجائز فائدہ اٹھایا جاتا ہے۔

سماج میں نقصانات
----------------

خوشامد کا اگر تجزیہ کیا جائے تو یہ پایا جائے گا کہ وہ یا تو اپنے آپ ایک سفید جھوٹ ہے یا مبالغہ آرائی یا پھر جیسا کہ بالعموم دیکھا گیا ہے، ان دونوں کی آمیزش ہے۔ اس میں جادوئی اثر انگیزی چھپی ہوتی ہے کیوں جس وقت یہ کہی جاتی ہے، یہ سامنے والے کے لیے حوصلہ افزائی کا سبب بنتی ہے۔ مگر حقیقی حوصلہ افزائی اور خوشامد میں زمین آسمان کا فرق ہے۔ حوصلہ افزائی میں حق گوئی ہوتی ہے اور ایک پیار بھرا مقصد ہوتا ہے کہ سننے والے میں خود اعتمادی اور امید کی فضا پیدا کی جائے۔ اس کے بر عکس خوشامد کذب و ریا اور پہروپیاپن سے لیس حوصلہ افزائی ہے۔ اس میں خود غرضی کا بھی پہلو ہے کہ سننے والے خوشامدی کے پوشیدہ مقصد کا شکار بنایا جائے۔ 

خوشامد کے بارے میں پی جے او رورکے نے اہم بات تبائی:

|  |  |  |
| --- | --- | --- |
| "| غیبت وہی بات ہے جو آپ کسی خوشامد کیے ہوئے شخص کے بارے میں کہتے ہیں جب وہ موجود نہ ہو۔ | "|

مزید دیکھیے
-----------

* غیبت

حوالہ جات
---------

1. ↑
2. ↑
جوہری ہتھیاروں کو تجربات کے لیے چلانے کو جوہری تجربہ یا ایٹمی تجربہ کہتے ہیں۔ گو *ایٹمی تجربہ* کی اصطلاح زیادہ معروف ہے لیکن سائنسی لحاظ سے *نیوکلیائی تجربہ* یا *مرکزی تجربہ* زیادہ صحیح ہے۔

بیسویں صدی میں جوہری ہتھیار تیار کرنے والے بیشتر ممالک نے جوہری تجربات کیے ہیں۔ جوہری تجربات سے جوہری ہتھیاروں کے کام کرنے کے طریقۂ کار، مختلف حالات میں ان کی کارکردگی اور مختلف ساختوں پر ان کے اثرات کے بارے میں معلومات حاصل کی جا سکتی ہیں۔ اس کے علاوہ جوہری تجربات، سائنسی اور فوجی طاقت کی علامت کے طور پر استعمال کیے گئے ہیں۔ بہت سے تجربات واضح طور پر سیاسی بنیادوں پر کیے گئے ہیں۔ ایٹمی ہتھیار رکھنے والے بیشتر ممالک جوہری تجربات کو عوامی طور پر اپنے جوہری طاقت ہونے کے اظہار کے لیے استعمال کرتے ہیں۔

پہلا جوہری دھماکا امریکا نے 16 جولائی 1945ء کو ٹرینیٹی کے مقام پر کیا جس کا توانائی کا اخراج 20 کلوٹن تھا۔

جوہری تجربہ کرنے والے ممالک
---------------------------

* امریکا
* چین
* روس
* فرانس
* برطانیہ
* بھارت
* پاکستان
* جنوبی کوریا

|  |  |
| --- | --- |
|  | ویکی ذخائر پر **جوہری تجربہ** سے متعلق سمعی و بصری مواد ملاحظہ کریں۔ |

نگار خانہ
---------

* 
*
('خانہ\_معلومات\_شخصیت', 'infobox\_person', 'Infobox\_person', 'خانہ\_معلومات\_عالم\_دین', 'خانہ\_معلومات\_عالم\_دین/عربی', 'خانہ\_معلومات\_دلائی\_لاما', 'خانہ\_معلومات\_مسیحی\_رہنما', 'خانہ\_معلومات\_ہندو\_رہنما', 'خانہ\_معلومات\_مذہبی\_سوانح\_عمری', 'خانۂ\_معلومات\_بزرگ', 'Infobox\_noble', 'خانہ\_معلومات\_فرعون', 'خانہ\_معلومات\_شاہی\_اقتدار', 'Infobox\_NFL\_player', 'خانہ\_معلومات\_باسکٹ\_بال\_کھلاڑی', 'خانہ\_معلومات\_کھلاڑی', 'خانہ\_معلومات\_پیراک', 'خانہ\_معلومات\_بیڈمنٹن\_کھلاڑی', 'مکے\_باز', 'خانہ\_معلومات\_کرکٹ\_کھلاڑی', 'Infobox\_field\_hockey\_player', 'Infobox\_football\_biography', 'Infobox\_martial\_artist', 'خانہ\_معلومات\_پیشہ\_ور\_پہلوان', 'خانہ\_معلومات\_اسکواش\_کھلاڑی', 'خانہ\_معلومات\_ٹینس\_سوانح', 'خانہ\_معلومات\_شخصیت', 'خانہ\_معلومات\_عالم', 'خانہ\_معلومات\_شخصیت', 'Infobox\_architect'\_,'Infobox\_medical\_details', 'Infobox\_medical\_person', 'خانۂ\_معلومات\_سائنس\_دان', 'خانہ\_معلومات\_الٰہیات\_دان', 'Infobox\_artist', 'خانہ\_معلومات\_خلانورد', 'خانہ\_معلومات\_شطرنج\_کھلاڑی', 'خانہ\_معلومات\_برائے\_چینی\_زبان\_کے\_گلوکار\_و\_اداکار', 'Infobox\_comedian', 'خانہ\_معلومات\_مجرم', 'خانہ\_معلومات\_ماہر\_معاشیات', 'Infobox\_engineer', 'Infobox\_engineering\_career', 'خانہ\_معلومات\_رکن\_کنیست', 'خانۂ\_معلومات\_عسکری\_شخصیت', 'خانہ\_معلومات\_ماڈل', 'خانہ\_معلومات\_موسیقار', 'خانہ\_معلومات\_صاحب\_منصب', 'Infobox\_pageant\_titleholder', 'خانہ\_معلومات\_فلسفی', 'خانہ\_معلومات\_قزاق', 'خانہ\_معلومات\_پولیس\_اہلکار', 'Infobox\_Pro\_Gaming\_player', 'Infobox\_snooker\_player', 'خانہ\_معلومات\_جاسوس', 'خانہ\_معلومات\_مصنف')
جٹکی، پنجابی زبان کا کلاسیکی لہجہ ہے۔

لہجے
----

* جھنگوچی
* شاہپوری لہجہ
* راوی لہجہ
* بہاول نگر اور حاصل پور کا ریاستی

ادب
---

دوہڑہ، ماہیا اور ڈھولا جٹکی زبان کی مشہور اصناف سخن ہیں۔

جٹکی زبان کے مشہور ترین شعرا میں مہر محمد ریاض سیال، یاسین، اشفاق، قمر جتوئی،ہاشمی اور باوا مظہر بخاری کے نام قابل ذکر ہیں۔

ادبی کلاسیک
-----------

* ہیر دمودر
* کمال کہانی

جٹکی دوہڑے
----------

اٹھی کھول کتاب تے دس قاضی ادوں وقت نماز ادوں یار آ گئے

ادوں پاک امام اذان چا دتی گھنڈ کھول ڈٹھا دلدار آ گئے

کی کرئیے فرض عظیم ہن دوہیں میری سوچ توں پانی تار آ گئے

ابرار نماز قضا پڑھسی، اٹھی ادب کرو سرکار آ گئے

(ابرار)

چھڈ بلندی نوں اے شہنشاہ جمال میرا مٹـّی تے مٹی دا چن ویکھ‍ ونج

اوہدی مٹھی مٹھی گفتگو آکے سن بھولا بھالا جیہا بانک پن ویکھ‍ ونج

توں فقط رات کالی دا ہیں آسرا اوہدا دینہہ رات دونہواں اتے راج ہے

جیہڑا مٹی دا ہو کے وی بے داغ ہے باوے مظہر ہوراں دا سجن ویکھ‍ ونج

(باوا مظہر بخاری)

ڈاہڈا خوش ہاموں چوداں اگست آلے دینہہ میرے لوڈے سجن میرے سنگ ہوونائے

ہوسی سرخی تے پوڈر رخساراں اتے وکھرا ہر ہک نظارے دا رنگ ہوونائے

توڑ ونج کے میں غمگین گھر آونائے سیکھ‍ تے میری ہک ہک امنگ ہوونائے

پتہ کوئی ناہ مینوں بھیڑے مقسوم دا ڈھولے رنگ پور تے میں کملے جھنگ ہوونائے

مزید پڑھیئے
-----------

* ہیر رانجھا
* مرزا صاحباں
**حسن حبیب** معروف نعت خواں سید ناصر حسین چشتی کی نعتوں، رباعیوں اور منقبتوں پر مشتمل اردو و پنجابی دو الگ الگ مجموعہ نعت ہے۔  

ناصر چشتی کچا تاندلہ 410 گ ب تاندلیانوالہ فیصل آباد کے ایک اچھے شاعر تھے۔  

**حسن حبیب** 131 صفحات کی 72 نعتوں پر مشتمل کتاب ہے جس میں 46اردو 26 پنجابی کی نعتیں ہیںیہ اپریل 2005ء میں نوریہ رضویہ پبلیکیشنز لاہور سے طبع ہوئی۔  


|  |  |  |
| --- | --- | --- |
|  میر ی بات بن گئی ہے تیری بات کرتے کرتے |  | تیرے شہر میں آؤنگا میں تیری نعت پڑھتے پڑھتے |

حسن حبیب کے نام سے سید ناصر چشتی کے دو نعتیہ مجموعہ منظر عام پر آچکے ہیں پہلا نعتیہ مجموعہ مئ1987 نوری بک ڈپو فیصل آباد نے کیا اس کا انتساب خواجہ شاہ سلیمان تونسوی کے نام سے ہے اس نعتیہ مجموعہ کے 96 صفحات ہیں ایک حمد باری تعالیٰ ایک نعتیہ رباعی اور 79 نعتیں شامل ہیں اس میں 44 اردو اور35 نعتیں پنجابی ہیں ان کے علاوہ پنجابی دوہڑے بھی شامل ہیں اس کا دوسرا نعتیہ مجموعہ 72 نعتوں پر مشتمل ہے جس میں 46اردو 26 پنجابی کی نعتیں ہیں یہ اپریل 2005ء میں نوریہ رضویہ پبلیکیشنز لاہور سے طبع ہوا دونوں نعتیہ مجموعہ جات میں نعتیں مختلف ہیں کہیں بھی تکرار کی صورت نظر نہیں آتی

حسن حبیب،کے دو مجموعوں علاوہ نعتیہ شاعری پر مشتمل دوسرے مجموعہ ہائے کلام جن میں

* منٹھار نبی
* لجپال نبی
* سوہنا رسول
* کلام ناصر اردو نعتیہ مجموعہ
* ناصر شاہ دے دوہڑے
* آنکھوں سے چوموں جالی تیری اردو نعتیہ مجموعہ
* حضور پر نور اردو نعتیہ مجموعہ
* تینوں در حضور تک لے چلاں
* جلوے، لشکاں، کرناں
* ضیائے مدینہ
* سرور جاوداں اردو نعتیہ مجموعہ
* خیر الوریٰ اردو نعتیہ مجموعہ
* حسن کامل اردو نعتیہ مجموعہ
* سب سے میٹھا نام تمہارا
* مدینے دے نظارے۔ نام سے بھی شائع ہو چکے ہیں ان کے متعدد ایڈیشنز بھی شائع ہو چکے ہیں۔

حوالہ جات
---------

1. ↑  حسن حبیب ،سید ناصر حسین چشتی۔ نوریہ رضویہ پبلیکیشنز لاہور
**خارجی اعضاء** جانداروں کے جسم کے وہ اعضاء ہیں کہ جو جسم کے ایک حصہ کو دوسرے حصے سے جوڑتے ہیں اور جسم کو حرکت میں مدد دیتے ہیں، جیسا کہ چلنا، دوڑنا یا چڑھنا وغیرہ۔ کچھ جاندار جسم کے بالائی اعضاء کی مدد سے مال برداری یا چیزوں کو اُٹھانے کا کام بھی کرسکتے ہیں جبکہ کچھ جاندار یہ کام جسم کے مزخر (نچلے) حصے کے اعضاء کی مدد سے بھی سر انجام دیتے ہیں۔ 
انسانی جسم میں بالائی حصے کے اعضاء کو ہاتھ اور مزخر حصے کے اعضاء کو ٹانگیں کہا جاتا ہے۔ 


| * د
* ب
* ت
انسانی جسم |
| --- |
| سر | 
* بال
* چہرہ
	+ پیشانی
	+ گال
	+ ٹھوڑی
	+ ابرو
	+ آنکھ
	+ ناک
	+ منہ
	+ ہونٹ
	+ دانت
* کان
* Jaw
* جبڑہ
* گدی
* کاسۂ سر
* صدغ

 |
| گردن | 
* حنجری ابھار
* حلق
* منکا

 |
| دھڑ | 
* پیٹ
	+ Waist
	+ حجابِ حاجَز
	+ ناف
* کمر
* پشت
* سینہ
	+ پستان
* نافچہ
	+ جنسی عضو

 |
| خارجی اعضا | 

|  |  |
| --- | --- |
| بازو | 
* کندھا
* بغل
* بازو
* کہنی
* Forearm
* کلائی
* ہاتھ
	+ انگلی
	+ ناخن
	+ انگوٹھا
	+ انگشت شہادت
	+ درمیانی انگلی
	+ چوتھی انگلی
	+ خنصر

 |
| ٹانگ | 
* سرین
* کولہا
* ران
* گھٹنا
* پنڈلی
* پاؤں
	+ ٹخنہ
	+ ایڑی
	+ انگشت پا
	+ ناخن
	+ تلوا

 |

 |
**حاشا** (علمی نام: Thymus vulgaris) ریمانیے ميں سے ايک طبی پودا ہے جس کی کاشت يورپ میں ہوتی ہے۔ یہ پودا مصالحے کے طور پر بھی استعمال ہوتاہے۔

توصیف
-----

حاشا اصل میں خاندان ریمانیے اور جنس Thymus سے تعلق رکھنے والا ایک پودا ہے جس کی لمبائی 20 سینٹی میٹر سے 30 سینٹی میٹر تک ہوتی ہے۔ یہ پودا مئی سے ستمبر تک کھلتا ہے۔ اس کا پھل nucula کے نام سے مشہور ہے۔ یہ پودا خاص طور پر دھُوپ اور خشک مقامات میں پایا جاتا ہے۔ حاشا بہت سے طبیعی مواد اوکالیپتول، سیمین، لینانول، ٹیمول اور کارواکرول پر مشتمل ہے۔

حاشا طب میں
-----------

حاشا اسہال، کھانسی، ادراری قطعے کی عفونت اور ہضمی نظام کی بیماروں کے علاج کے لیے استعمال ہو سکتا ہے۔ اس کے بارے میں معلوم ہوتا ہے کہ اس پودے میں مشتمل ہونے والے طبیعی مواد بیکٹیریا، فایلم پروٹوزوا، فُطُروں پر طاقتور جراثیم کش اثر ڈالتے ہیں۔ ان طبیعی مواد میں سے کارواکرول سب سے مشہور ہے جو اپنے جراثیم کش اثر سے ایشیرکیا کولی اور بیسلَس سرئوس کی افزائش روک دیتا ہے۔ اس کے علاوہ حاشا نظام تنفس، قلبی وِ عائی نظام، سفید خونی خلیات کی افزائش اورجنسی کارکرد گی پر اچھا اثربھی ڈالتا ہے۔ مگر اس پودے کا زیادہ استعمال مسُمومیت درقی ( ایک مرض جو غُدہ درقی کے پھیلاؤ سے بکثرت رطوبت خارج ہونے کے سبب لاحق ہو جاتا ہے) کا سبب ہو سکتا ہے۔

مصالحی
------

حاشا خوشبودار پودا ہے جو جنوبی یورپ میں مصالحے کے طور پر استعمال کیا جاتا ہے۔ لوگ یورپی ممالک میں حاشا کو مشروبوں، سَلادوں اور گوشت کے پکوانوں میں استعمال کرتے ہیں۔ اس پودے سے طبی چائے بھی تیار کی جاتی ہے۔

خارجی روابط
-----------

* 
* 



1. ↑  بین الاقوامی اتحاد برائے تحفظ قدرت ٹیکسن شناخت:  — اخذ شدہ بتاریخ: 3 جنوری 2023 — عنوان : The IUCN Red List of Threatened Species 2022.2
2. 1 2  BHL page ID:  — مصنف: لنی اس  — عنوان : Species Plantarum — جلد: 2 — صفحہ: 591
3. ↑     ویکی ڈیٹا پر  (P830) کی خاصیت میں تبدیلی کریں"معرف Thymus vulgaris دائراۃ المعارف لائف سے ماخوذ". *eol.org*. اخذ شدہ بتاریخ 3 جون 2023ء.  تحقق من التاريخ في: `|access-date=` (معاونت)
**جوگندر پال** (انگریزی: Joginder Paul) بھارت کے ایک مشہور اردو ادیب تھے۔

پیدائش
------

جوگندر پال 5 ستمبر 1925ء کو سیالکوٹ، برطانوی ہند میں پیدا ہوئے تھے۔ وہ تقسیم ہند کے وقت بھارت آ گئے۔ ان کی مادری زبان پنجابی تھی تاہم ان کی ابتدائی اور وسطانوی تعلیم اردو ذریعہ تعلیم سے مکمل ہوئی اور یہی ان کے ادبی اظہار خیال کی زبان بنی۔

تعلیم اور ملازمت
----------------

جوگندر نے ایم اے انگریزی ادب میں کیے اور پیشہ درس وتدریس سے جڑگئے۔ وہ مہاراشٹر کے ایک پوسٹ گریجویٹ کالج کے پرنسپل کے طور پر وظیفہ حسن خدمت پر سبکدوش ہوئے۔

اردو ادب سے وابستگی
-------------------

جوگندر کا یہ نقطہ نظر تھا کہ اردو ایک زبان نہیں بلکہ ایک تہذیب کی نمائندگی کرتی ہے اور ان کے لیے تہذیب کا حصہ ہونا ادب سے وابستہ ہونا ہی تھا۔ وہ ترقی پسند تحریک کا حصہ تھے۔ ان کی افسانہ نگاری بھارت ہی میں نہیں بلکہ پاکستان کے ادبی حلقوں میں پزیرائی پائی۔

تحریریں
-------

جوگندر کی تخلیقات میں *دھرتی کا کال* (1961ء)، *میں کیوں سقیم*؟ (1962ء)، *کھودو بابا کا مقبرہ* (1994ء)، *پرندے* (2000ء) (سبھی افسانے)، *نہیں رحمان بابو* (افسانوں کا مجموعہ جس میں کچھ دوسطری تھے)، *آمدورفت* (1975ء)، *بیانات* (1975ء) (دو مختصر ناول)، *بے محاورہ* (1978ء)، *بے ارادہ* (1981ء)، *نادید* (1983ء)، *خواب رو* (1991ء) (دونوں ناول) زیادہ مشہور ہوئے تھے۔

لائبریری آف کانگریس کی دلچسپی
-----------------------------

*لائبریری آف کانگریس* کی نئی دہلی کے دفتر کے *جنوب ایشیائی ادبی تحفظ منصوبہ* (South Asian Literary Recordings Project) کے تحت جوگندر کی اور ان سے متعلق 22 تخلیقات حاصل کیے گئے تھے۔

اعزازات
-------

* سال 1999ء-2000ء کا *اقبال سمّان*
* سارک حصول حین حیات ایوارڈ (SAARC Lifetime Achievement Award)
* قطر کا ایک اردو تصنیفی ایوارڈ

تخلیقی کام کے تراجم
-------------------

جوگندر کی کہانیوں اور ناولوں کا ہندی، انگریزی اور کئی زبانوں میں ان کی بیوی کرشنا پال، بیٹی سُکریتا اور بھانجی اُوشا ناگپال اور کئی مصنفوں کی جانب سے ترجمہ کیا گیا تھا۔

انتقال
------

22 اپریل، 2016ء کو جوگندر پال کا انتقال ہو گیا۔

حوالہ جات
---------

1. 1 2 3 4 5 6 7 8
2. 1 2 3 4  Joginder Paul - Urdu Writer: The South Asian Literary Recordings Project (Library of Congress New Delhi Office)
**مسعود کیمیائی** جدید ایران کے ذہین فلم کار اور مکالمہ نگار ہیں۔ ان کی فلموں میں فرد کی معاشرتی ،سیاسی اور وجودی کیفیات کی جمالیات کی اذیت ناک خون آلود حقیقت پسندی میں منفرد فنکارانہ فطانت بھری پڑی ہے۔ ایرانی فلمساز مسعود کیمیائی جو حالیہ چار عشروں کے دوران ایک صاحب طرز فلمساز شمار ہوتا ہے جس نے سماجی موضوعات پر بہت اچھی فلمیں تیار کی ہیں۔ مسعود کیمیائی کی ولادت جولائی 1941ء کو تہران میں ہوئی۔ 1968ء میں ان کی پہلی فلم "اجنبی آؤ" میں بحثیت ہدایت کار متعارف ھوئے۔ انھون نے 29 فلمیں بنائی ہیں۔ ان کی چند مشہور فلمیں میں، "قیصر، فریاد، جرم، بلوچ، گھوڑا، سارجنٹ، سلطان اور باس" شامل ہیں۔ برلن کے 41 فلم فیسٹویل میں ان کی فلم ،"دندان مار" کو ایوارڈ مل چکا ہے۔ ان کی دع طلاقیں ہوئیں۔ ان کا ایک بیٹا ہے۔ مسعود کیمیائي نے اسلامی انقلاب کی کامیابی کے بعد سترہ فلموں کی ہدایتکاری کی۔ ان فلموں میں عوام کے سماجی مسائل کو ہی موضوع بنایا گيا۔ ان فلموں میں ان اقدار اور افکار کو بھی زیر بحث لایا گيا جو یا تو مٹ چکے ہیں یا مٹنے کے قریب پہنچ چکے ہیں۔ مسعود کیمیائي نے جواں مردی، غیرت اور دوستی کواپنی فلموں کا موضوع بنایا ہے۔ اور اس کی فلموں کے ہیرو انہی صفات کے حامل ہوتے ہیں اور وہ اجتماعی مشکلات کے موقع پر ان اقدار کا دفاع کرتے ہیں۔ یہ ایسی اقدار ہیں جن کو عام لوگ تو شائد پسند کرتے ہیں لیکن جدید زندگي اور ان اقدار میں تضاد پایا جاتا ہے۔ ان کی فلموں میں روایت کے نئے نشاۃ ثانیہ کے خواب بکھرے ہوئے ہیں۔
  

  

  

  

**اس مضمون کو مزید توجہ کی ضرورت ہے**

* اگر دوسرے وکیپیڈیا پر اس عنوان کا مضمون موجود ہے تو اس صفحے کا ربط دوسری زبان کے وکی سے لگانے کی ضرورت ہے۔
* اگر بڑے پیراگراف موجود ہیں تو ان کو مناسب سرخیوں میں تقسیم کرنے کی ضرورت ہے۔
* اس صفحے میں مناسب زمرہ بندی کی ضرورت ہے۔بہتر ہے کہ اگر اس صفحے کا انگریزی صفحہ موجود ہے تو اس کے زمرہ جات نقل و چسپاں کر دئیے جائیں۔

اس کے بعد اس سانچہ کو ہٹا دیا جائے۔
| قرآن مقدس   |
| --- |
|  |
| متن
* سورتیں
	+ فہرست
	+ مکی
	+ مدنی

* آیت
* اجزاء
* *حروف مقطعات*
* متن قرآن
 |
| موضوعات
* جانور
* ایمان
* خواتین
* اللہ
* واقعات
* معجزات
* تماثیل
* انبیاء
* سائنس
* فلکیات
 |
| تلاوت
* تجوید
* قرأت
* حافظ
* قاری
* مدرسہ
* ترتیل
 |
| تراجم
* فہرست
* انگریزی تراجم
* اردو تراجم
 |
| تاریخ
* مخطوطہ قرآن جامعہ برمنگہم
* مصحف عثمانی
* مخطوطہ قرآن جامع مسجد صنعاء
* مخطوطہ قرآن توپ قاپی محل
 |
| تفسیر
* منسوخ
* بائبل کی روایات
* باطنی تفسیر
* علم تفسیر
* افراد سے وابستہ آیات(مذکور ناموں کی فہرست)
* اسباب نزول
 |
| متعلقہ مضامین
* صفت
* تنقید
* اعجاز قرآنی
* قرآن و سنت
* اہل قرآن
* شیعہ نکتہ نظر
 |
| * زمرہ
* اسلام باب
 |
| * د
* ب
* ت
 |

**مخطوطہ قرآن توپ قاپی محل** پہلی صدی ہجری مطابق آٹھویں صدی عیسوی میں تحریر کیا جانے والا قرآن کا قدیم محفوظ ترین نسخہ ہے جو توپ قاپی محل، ترکی میں موجود ہے۔ یہ مخطوطہ چمڑے پر تحریر کیے جانے والاے ابتدائی قدیمی مخطوطاتِ قرآن میں سے ایک ہے۔

تاریخ
-----

یہ مخطوطہ قرآن استنبول، ترکی کے توپ قاپی محل میں موجود ہے۔ اِس مخطوطہ کی نسبت خلیفہ سوم حضرت عثمان بن عفان کی جانب کی جاتی ہے۔ مخطوطہ میں تحریر شدہ خط کی شکل وہی ہے جو قبۃ الصخرۃ پر اور مسجد اموی کی خطاطی میں بھی استعمال کیا گیا ہے۔ اِس مخطوطہ کے 2 صفحات گمشدہ ہیں جن میں 23 آیات تحریر تھیں۔ بقیہ اِس مخطوطہ میں تمام قرآن موجود ہے۔ یہ مخطوطہ اُنیسویں صدی عیسوی کے اواخر میں مصر کے عثمانی گورنر محمد علی پاشا نے عثمانی سلطان محمود ثانی کو بطور ہدیہ استنبول بھجوا دیا تھا۔

مخطوطہ کا طول و عرض
-------------------

کتابتِ قرآن چمڑے پر کی گئی ہے۔ کل چمڑے کے صفحات کی تعداد 408 ہے۔ مخطوطہ کا طول 41 سینٹی میٹر (16.1417 انچ) اورعرض 46 سینٹی میٹر (18.1102 انچ) ہے۔

مزید دیکھیے
-----------

* قرآن
* تفسیر
* تراجم قرآن
* قبۃ الصخرۃ
* مسجد اموی
* محمود ثانی
* محمد علی پاشا

حوالہ جات
---------

1. ↑  The "Qur'an Of Uthman" At The Topkapi Museum, Istanbul, Turkey, From 1st / 2nd Century Hijra
محمد بن تغلق کے وقت کا سکہ
**محمد بن تغلق** یا محمد شاہ تغلق جن کا اصل نام الغ خان تھا،سلطانِ دہلی تھے۔ وہ 1325 تا 1351ء تک تخت افروز رہے۔ وہ تغلق سلطنتی خانوادے کے سلطان غیاث الدین تغلق کا بڑا بیٹا تھا۔

عجب المخلوقات یا عجیب المخلوقات
-------------------------------

محمد شاہ تغلق ہی وہ حکمران تھا جس نے اس نیت سے دہلی کو ویران کیا کہ دار الحکومت اس مرکزی جگہ ہو جہاں سے تمام ملک کا برابر فاصلہ ہو....اس وجہ سے بادشاہ نے ایک نیا شہر دولت آباد کے نام سے آباد کیا اور اہلیان دہلی کو وہاں شفٹ ہونے کا حکم دیا جس کی وجہ سے دہلی ویران ہو گیا....
محمد شاہ تغلق کو تاریخ دانوں نے عجب المخلوقات کا لقب دیا ہے کہ جہاں اس میں نیکی کا جذبہ موجزن تھا وہیں اس میں برائی کا جذبہ بھی موجود تھا ...ایک طرف وہ پانچ وقت کا نمازی اور روزے کا پابند تھا وہیں دوسری طرف اس کے دل میں یہ کافرانہ خیال تھا کہ اتنی بڑی سلطنت ہے کاش مجھے #نبوت مل جایے
اس کے علاوہ #خلافت عباسیہ سے سند خلافت لینے کے لیے اس نے تین ماہ تک #نماز اور #عید کی نماز پہ #پابندی لگا دی..... تین ماہ بعد جب سند خلافت ملی تو یہ پابندی ختم کی.....
ظلم و بربریت میں یہ چنگیز خان، امیر تیمور سے بڑھ کر تھا ..... جانوروں کا شکار کرنے کی بجائے مظلوم انسانوں کا شکار کرتا تھا ..... بستیوں کی بستیاں اس کے اس ظلم کا شکار ہوگئیں ....ان ظلمات کی وجہ سے لوگ شہر چھوڑ کر جنگلات میں بھاگ گئے اور وہاں رہائش اختیار کی .....

حوالہ جات
---------

1. ↑  گرین انسائکلوپیڈیا کیٹلینا آئی ڈی:  — بنام: Muḥammad ibn Tughluq — عنوان : Gran Enciclopèdia Catalana
2. ↑  دائرۃ المعارف بریطانیکا آن لائن آئی ڈی:  — بنام: Muhammad ibn Tughluq — اخذ شدہ بتاریخ: 9 اکتوبر 2017 — عنوان : Encyclopædia Britannica
3. ↑  Tughlaq Shahi Kings of Delhi: Chart en:The Imperial Gazetteer of India، 1909, v. 2, *p. 369.*۔
4. ↑  (تاریخ فرشتہ، تاریخ ہندوستان ، طبقات اکبری ، طبقات ناصری)
**حضور پر نور** معروف نعت خواں سید ناصر حسین چشتی کی نعتوں، رباعیوں اور منقبتوں پر مشتمل پنجابی مجموعہ نعت ہے۔  

ناصر چشتی ایک اچھے شاعر تھے  

حضور پر نور 128 صفحات پر مشتمل کتاب ہے یہ مارچ 1998ء میں نوریہ رضویہ پبلیکیشنز لاہور اور اور پھر نوری بکڈپو امین بازار فیصل آباد سے 2003ء طبع ہوئی  

حضور پر نور میں ایک حمد باری تعالیٰ 67 نعتیں جن میں سے 30 اردو اور 37 پنجابی نعتیں شامل ہیں اس کا انتساب سیدنا سلمان فارسی کے نام ہے  

حضور پر نور کے علاوہ نعتیہ شاعری پر مشتمل دوسرے مجموعہ ہائے کلام جن میں

* منٹھار نبی
* لجپال نبی
* سوہنا رسول
* کلام ناصر اردو نعتیہ مجموعہ
* ناصر شاہ دے دوہڑے
* آنکھوں سے چوموں جالی تیری اردو نعتیہ مجموعہ
* سرور جاوداں اردو نعتیہ مجموعہ
* تینوں در حضور تک لے چلاں
* حسن حبیب اردو نعتیہ مجموعہ
* ضیائے مدینہ
* خیر الوریٰ اردو نعتیہ مجموعہ
* جلوے، لشکاں، کرناں پنجابی نعتیہ مجموعہ
* حسن کامل اردو نعتیہ مجموعہ
* سب سے میٹھا نام تمہارا
* مدینے دے نظارے۔

نام سے بھی شائع ہو چکے ہیں ان کے متعدد ایڈیشنز بھی شائع ہو چکے ہیں۔

حوالہ جات
---------

1. ↑  فہرست کتب نعت نعت لائبریری شاہدرہ،چوہدری محمد یوسف ورک۔صفحہ 150،نعت مرکز پبلیکیشنز لاہور
ضد ابہام صفحات کے لیے معاونت زیر نظر مضمون نقل مکانی کے بارے میں ہے۔  دیگر استعمالات کے لیے حیوانی نقل مکانی (ضد ابہام) دیکھیے۔
ایک اُڑتی ہوئی شہد کی مکھی
**حیاتی میکانیکات** میں، **حیوانی نقل مکانی** (انگریزی: Animal Locomotion)، جانوروں یا حیوانوں کی نقل و حرکت کا مطالعہ ہے۔

نقل مکانی کے لیے توانائی کی ضرورت ہوتی ہے تاکہ رگڑ اور بعض اوقات کشش ثقل کو زیر کیا جاسکے۔

حوانات کا نقل مکانی کرنے کی کئی وجوہات ہیں، جن میں خوراک، دشمن سے بچاؤ، شکار اور موسم وغیرہ شامل ہیں۔

جماعت بندی
----------

حیوانات کئی طریقوں سے نقل مکانی کرتے ہیں۔ جن میں سے چند درج ذیل ہیں:

### تیرنا

پانی میں حیوانات کی نقل مکانی قدرے مشکل ہوتی ہے کیونکہ پانی کا بہاؤ ہوا کی بنسبت زیادہ دباؤ ڈالتا ہے۔ تاہم، آبی جانوروں کی جسمانی ساخت اُن کو پانی میں نقل مکانی کرنے کے قابل بناتی ہے، جیسے مچھلی. 

ایک پرندہ پرواز کے دوران
### اُڑنا

ہوا میں اُڑنے کے دوران سب سے بڑا مسئلہ کشش ثقل کا ہوتا ہے۔ کیونکہ یہ کسی بھی جاندار کے لیے ناممکن ہے کہ اُس کی کثافت ہوا جتنی ہو جائے۔ اِس لیے، اُرنے والے جانور جیسے پرندوں کے لیے کافی اُٹھاؤ بنانے کی ضرورت ہوتی ہے۔ اِس مقصد کے لیے پرندوں کے پَروں کی ساخت نہایت اہم ہوتی ہے۔ پَر ہوا کو نیچے کی طرف دھکیلتے ہیں اور پرندے کا جسم اُوپر کی طرف اُٹھتا جاتا ہے۔

### زمینی نقل مکانی

زمین پر رہنے والے جانور کئی طریقوں سے نقل مکانی کرتے ہیں، جیسے چلنا، دوڑنا، رینگنا اور اُچھل کُود وغیرہ۔ یہاں جمود جانوروں کو نقل مکانی کرنے سے روکنے کی کوشش کرتا ہے۔ تاہم، جانوروں کا ڈھانچہ اُن کو نقل مکانی کرنے کے قابل بناتا ہے۔

مزید دیکھیے
-----------

* نباتی حرکات

|  |  |
| --- | --- |
|  | ویکی ذخائر پر **حیوانی نقل مکانی** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
* 
* 
*
**مائی فیئر لیڈی**  (انگریزی: My Fair Lady)
1964ء کی ایک امریکی میوزیکل طربیہ ڈراما فلم ہے جو جارج برنارڈ شا کے 1913ء کے اسٹیج ڈرامے پگمالین پر مبنی 1956ء کے لرنر اور لوئی اسٹیج میوزیکل سے اخذ کی گئی ہے۔
ایلن جے لرنر کے اسکرین پلے کے ساتھ اور جارج کوکور کی ہدایت کاری میں بننے والی اس فلم میں ایلیزا ڈولیٹل نامی ایک غریب کوکنی پھول بیچنے والے کو دکھایا گیا ہے جو ایک متکبر فونیٹکس پروفیسر ہنری ہگنس کو سنتا ہے، کیونکہ وہ اتفاق سے یہ شرط لگاتا ہے کہ وہ اسے "مناسب" انگریزی زبان بولنا سکھا سکتا ہے۔ اس طرح اسے ایڈورڈین لندن کے اعلی معاشرے میں پیش کرنے کے قابل بناتا ہے۔

کہانی
-----

لندن میں پروفیسر ہنری ہیگنس، جو صوتیات کے ماہر ہیں، کا خیال ہے کہ کسی کی آواز کا لہجہ اور لہجہ معاشرے میں ایک شخص کے امکانات کا تعین کرتا ہے ("انگریز کیوں نہیں کر سکتے؟")۔ ایک شام کوونٹ گارڈن پھل اور سبزی منڈی میں، اس کی ملاقات کرنل ہیو پکرنگ سے ہوتی ہے، جو خود فونیٹکس کے ماہر ہیں جو ان سے ملنے ہندوستان سے آئے تھے۔ ہگنس فخر کرتا ہے کہ وہ ایلیزا ڈولیٹل کو بھی سکھا سکتا تھا، پھول بیچنے والی نوجوان خاتون کوکنی کے مضبوط لہجے میں، اتنی اچھی بات کرنا کہ وہ اسے سفارت خانے کی ناچ پارٹی میں ڈچس کے طور پر پیش کر سکتا تھا۔
ایلیزا کی خواہش پھولوں کی دکان میں کام کرنا ہے، لیکن اس کا لہجہ اسے ناممکن بنا دیتا ہے ("کیا یہ پیارا نہیں ہوگا؟")۔ اگلی صبح، ایلیزا سبق کی تلاش میں، ہیگنس کے گھر دکھائی دیتی ہے۔ چننے والا دلچسپ ہے اور اگر ہیگنس کامیاب ہو جاتا ہے تو تمام اٹینڈنٹ کے اخراجات پورے کرنے کی پیشکش کرتا ہے۔ ہیگنس اس بات سے اتفاق کرتے ہیں اور بیان کرتے ہیں کہ خواتین کی زندگی کیسے برباد ہوتی ہے ("میں ایک عام آدمی ہوں")۔

مزید دیکھیے
-----------

* جارج برنارڈ شا

حوالہ جات
---------

1. 1 2 3 4   — اخذ شدہ بتاریخ: 9 مئی 2016
2. 1 2 3 4   — اخذ شدہ بتاریخ: 9 مئی 2016
3. 1 2 3   — اخذ شدہ بتاریخ: 9 مئی 2016
4. 1 2 3 4   — اخذ شدہ بتاریخ: 9 مئی 2016
5. 1 2   — اخذ شدہ بتاریخ: 9 مئی 2016
6. 1 2   — اخذ شدہ بتاریخ: 9 مئی 2016
7. 1 2 3  عنوان : My Fair Lady
8. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 3 جون 2023ء۔
9. ↑   — اخذ شدہ بتاریخ: 14 اپریل 2017
**مرزا فدائی خاں** یا **مرزا ہدایت اللہ** (وفات: 1646ء) بنگال صوبہ سلطنتِ مغلیہ کے صوبہ بنگال کا گورنر تھا۔ مرزا فدائی خاں کو نورالدین جہانگیر نے صوبہ بنگال کی نظامت پر مقرر کیا تھا۔

سوانح
-----

* مزید پڑھیں: **مہابت خاں خانخاناں**، **جہانگیر**، **مکرم خاں**، **ملکہ نورجہاں**

### خاندان

فدائی خاں کا خاندان مغلیہ سلطنت سے وابستہ تھا۔ اُس کے تین بڑے بھائی بھی دربارِ شاہی سے منسلک تھے یعنی مرزا محمد تقی جو مہابت خاں کے ہمراہ رانا امر سنگھ کی مہم پر متعین کیا گیا تھا، دوسرا مرزا عنایت اللہ جو تجربہ اور معاملہ فہمی میں مشہورِ زمانہ تھا اور فن سیاق میں بے مثل تھا اور یہ شاہزادہ پرویز مرزا کا دیوان مقرر ہوا تھا۔ تیسرا بھائی مرزا روح اللہ تھا جو چوگان بازی میں ممتاز تھا اور فن شکار و صَید میں مشاق تھا، اِسے نورالدین جہانگیر کا قُرب حاصل تھا۔ چوتھا خود مرزا فدائی خاں تھا۔

### ابتدائی حالات

مرزا فدائی خاں کے متعلق ابتدائی معلومات دستیاب نہیں البتہ اِتنا پتا چلتا ہے کہ وہ اِبتداء میں مغل فوج کے بحری بیڑے کا میر البحر تھا۔ بحری بیڑے کو نَوَارہ بھی کہا جاتا تھا۔ بعد ازاں مہابت خاں خانخاناں کی وکالت کی وجہ سے مشہور ہوا اور پھر یہ مغل شہنشاہ نورالدین جہانگیر کی خدمت میں پیش ہوا جس کے بعد یہ ہمیشہ جہانگیر کے قُرب میں رہا اور شاہانہ عنایات سے سرفراز ہوتا رہا۔ چونکہ فدائی خاں کی شاہی تربیت مہابت خاں خانخاناں نے کی تھی، اِس لیے تھوڑی سی مدت میں وہ اَمارت کے درجہ پر پہنچ گیا، لیکن جب مہابت خاں خانخاناں نے جہانگیر کے خلاف شورش کی تو فدائی خاں نے نمک حلالی اور فِدویت کے تقاضے کی بنا پر جان دینے سے بھی دریغ نہ کیا۔

نظامت بنگال
-----------

جہانگیر کی تخت نشینی کے بائیسویں سال 1627ء میں صوبہ بنگال کا ناظم (گورنر) مکرم خاں کشتی میں سوار ہونے کے باعث ڈوب کر جاں بحق ہوا تو جہانگیر نے فدائی خاں کو صوبہ بنگال کا گورنر مقرر کر دیا۔

وفات
----

شاہ جہاں کے اکتیسویں سال جلوس یعنی 1646ء میں فدائی خاں نے اجمیر کے قلعہ تاراگڑھ میں وفات پائی۔

حوالہ جات
---------

1. ↑  صمصام الدولہ شاہنواز خان: مآثر الامراء، جلد 3، صفحہ 14/15۔ مطبوعہ لاہور
2. ↑  صمصام الدولہ شاہنواز خان: مآثر الامراء، جلد 3، صفحہ 15۔ مطبوعہ لاہور
3. ↑  صمصام الدولہ شاہنواز خان: مآثر الامراء، جلد 3، صفحہ 16۔
حدیث کی کتاب پر حاشیہ
**حاشیہ** کسی متن میں موجود کسی لفظ یا الفاظ کے معنی، ترجمے، مختصر تشریح، وضاحت کو کہتے ہیں۔ کتابوں اور رسالوں میں حاشیہ کے معنی متن کے ہر سہ طرف چھوٹا ہوا سادہ صفحہ بھی ہوتا ہے اور اس حصے پر لکھی ہوئی تحریر بھی، جس کا تعلق متن کے معنی و توضیع اور ذیلی حواشی سے ہوتا ہے۔ کیوں کہ یہ کتاب کے حاشیے پر شائ‌ع پر ہوتا ہے، اسی لیے اس کا نام حاشیہ پڑ گیا ہے۔ حاشیہ ضروری نہیں کہ متن کی زبان میں ہو، کبھی کبھار اصل متن میں کسی دوسری زبان کے متن کے اقتباس کا ترجمہ کتاب کے حاشیے پر دیا جاتا ہے۔ متن میں کسی شخصیت، کتاب یا شہر یا اہم واقعات کا ذکر جب سرسری ہو یا فقط نام ہی آئے تو حاشیہ میں اس کا مختصر تعارف شامل کیا جاتا ہے۔ غرض ہر وہ تحریر جو اصل متن کے ساتھ حاشیوں پر شائع ہو، اسے حاشیہ کہا جا سکتا ہے۔

حاشیہ نگاری کا عمل سنجیدہ اور فنی تحریروں، نیز ترتیب متن کا ایک اہم اور لازمی جز ہے جس کے ذریعے نہ صرف مآخذ کی نشان دہی کی جاتی ہے بلکہ بہت سے توضیح طلب نکات کی وضاحت بھی کر دی جاتی ہے۔ ایسے بہت سے امور حاشیہ میں لکھے جاتے ہیں جو متن کا حصہ نہیں بن سکتے۔ اس کے علاوہ قدیم متن کی تدوین کے حوالے سے اختلافی قرآتوں کی نشان دہی کی جاتی ہے اور متن کے مقتضیات اور معروف حقائق کی روشنی میں توضیحی روایتوں اور تصدیقی دلائل کو حسب ضرورت شامل کیا جاتا ہے۔ تحقیقی اور تنقیدی حواشی نیز حوالہ جات کے بغیر تحقیقی کام درجہ استسناد سے محروم رہتے ہیں، اس لیے حاشیہ نگاری تصنیف و تالیف کا ایک لازمی جوور ہے جسے مکمل کیے بغیر علمی اور تحقیقی مواد بطریق احسن قاریئن ک وپیش نہیں کیا جا سکتا۔

مزید دیکھیے
-----------

* شرح
* تشریح
* تفسیر
* کتابیات

|  |
| --- |
| * باب کتب خانہ اور معلوماتی سائنس
* باب کتب
 |

حوالہ جات
---------

1. 1 2  ڈاکٹر ایم ایس ناز (1991). *اردو میں فنی تدوین*. اسلام آباد: ادارہ تحقیقات اسلامی. صفحہ 204. ISBN 969-408-128-9. 06 جنوری 2019 میں اصل سے آرکائیو شدہ. اخذ شدہ بتاریخ 03 فروری 2018.  الوسيط `|url-status=` تم تجاهله (معاونت)

|  |  |
| --- | --- |
| معلومات کتب خانہ | 
* جی این ڈی: 4021310-9
* بی این ایف: cb144972893 (data)

 |
1964 نغمہ byسانچہ:SHORTDESC:1964 نغمہ by
**لگ جا گلے** (انگریزی: Lag Jaa Gale) ایک ہندی / اردو نغمہ ہے جس کی موسیقی مدن موہن نے تیار کی تھی۔ یہ 1964ء کے بالی وڈ فلم وہ کون تھی؟ کا حصہ ہے جس کی موسیقی سا رے گا ما کے لیبل کے تحت جاری ہوئی۔ پردے پر اس نغمے کو فلم کی سرکردہ ادا کارہ سادھنا نے پیش کیا حالاں کہ اس نغمے کو در حقیقت مشہور پس پردہ گلو کارہ لتا منگیشکر نے گایا تھا۔

نغمے کے بول
-----------

لگ جا گلے کہ پھر یہ حسیں رات ہو نہ ہو
شاید پھر اس جنم میں ملاقات ہو نہ ہو
لگ جا گلے کہ پھر حسیں رات ہو نہ ہو
شاید پھر اس جنم میں ملاقات ہو نہ ہو
ہم کو ملی ہیں آج یہ گھڑیاں نصیب سے
جی بھر کے دیکھ لیجیے ہم کو قریب سے
پھر آپ کے نصیب میں یہ بات ہو نہ ہو
شاید پھر اس جنم میں ملاقات ہو نہ ہو
لگ جا گلے ۔۔۔۔۔۔
پاس آئیے کہ ہم نہیں آئیں گے بار بار
باہیں گلے میں ڈال کے ہم رولیں زار زار
آنکھوں سے پھر یہ پیار کی برسات ہو نہ ہو
شاید پھر اس جنم میں ملاقات ہو نہ ہو
لگ جا گلے کہ پھر یہ حسیں رات ہو نہ
شاید پھر اس جنم میں ملاقات ہو نہ ہو</ref>

مزید دیکھیے
-----------

* وہ کون تھی؟

حوالہ جات
---------

1. ↑  "Opinion | Saregama, success and sad songs". 03 جنوری 2022 میں اصل سے آرکائیو شدہ. اخذ شدہ بتاریخ 14 جون 2021.  الوسيط `|url-status=` تم تجاهله (معاونت)
2. ↑  Lag Jaa Gale - Sadhana, Lata Mangeshkar, Woh Kaun Thi Romantic Song, 95,502,903 views, Ultra Bollywood, جنوری 23, 2010
3. ↑  لگ جا گلے کہ پھر حسیں رات ہو نہ ہو
<ref>
**ریوین دی لٹل رسکل** ((جرمن: Der kleine Rabe Socke)‏) ایک 2012 کی جرمن متحرک مزاحیہ فلم ہے۔ یوٹ وون مینچو-پوہل اور سینڈر جیسی کی ہدایت کاری۔ ڈرک بین ہولڈ ، رولینڈ جنکر اور ڈرک ڈوزرٹ نے تیار کیا۔ اسکرین پلے بذریعہ کٹجا گرول۔ ایلکس کومولیو کی موسیقی۔ 6 ستمبر ، 2012 کو جاری کیا گیا۔

کہانی
-----

گستاخ ریوین سوک پہلے ہی اپنے تمام دوستوں کو ایک ساتھ مل کر قزاقوں کے لیے جنگل میں جمع ہوتے ہوئے دیکھ رہا ہے۔ جب وہ جنگل میں ڈیم پر ملتے ہیں اور ساکے اعتماد کے ساتھ کارروائی کرتے ہیں تو وہ حادثاتی طور پر ڈیم کو نقصان پہنچاتا ہے۔ چونکہ یہ جھیل جنگل میں بھاگ جانے کی دھمکی دیتی ہے ، لہذا ننھے کوے کو مسز ڈچس (کتھرینا تھلباچ) کی سزا سے خوف آتا ہے ، جو جنگل میں دوسرے تمام جانوروں کی دیکھ بھال کرتی ہے۔ کسی بھی چیز پر غور کرنے سے پہلے ہی اس حادثے کو دور کرنے کے ، چھوٹی سی ریوین اور اس کے دوست ، خوفزدہ اون بھیڑ اور مضبوط ایڈی ریچھ بیورز پر چلے گئے۔ تاہم ، وہ انتہائی پریشان ہیں کہ ان کے ڈیم کو نقصان پہنچا ہے۔ صرف بیور لڑکی فریٹزی اپنی مشکل کوشش میں کوے کی مدد کرنا چاہتی ہے۔ اب یہ ان کے اور اس کے دوستوں پر منحصر ہے کہ وہ یہ ثابت کریں کہ وہ اس کی غلطیوں کا جواب دینے کے لیے بہادر ہیں۔

حوالہ جات
---------

1. ↑   — اخذ شدہ بتاریخ: 19 اگست 2016
2. ↑

بیرونی روابط
------------

* ریوین دی لٹل رسکل آئی ایم ڈی بی پر (انگریزی میں)
* *ریوین دی لٹل رسکل* آل مووی پر  ویکی ڈیٹا پر  (622626) کی خاصیت میں تبدیلی کریں
* **ریوین دی لٹل رسکل** روٹن ٹماٹوز (Rotten Tomatoes) پر
لیونید واسلے وچ سولَوویَوف(روسی: Леони́д Васи́льевич Соловьёв) (19 اگست، 1906 تا 9 اپریل،1962 ) ایک روسی مصنف اور ڈراما نگار ہیں۔

زندگی اور کام
-------------

لیونِد سولَوویَوف 19 اگست 1906 میں طرابلس، شام (موجودہ لبنان )میں پیدا ہوئے، جہاں ان کے والد روسی قونصل خانے میں ملازم تھے۔ لیوند سولوویف پیشے کے لحاظ سے نامہ نگار صحافی تھااور ازبک زبان میں مہارت رکھتا تھا۔ اس نے ([ازبک] [ازبک زبان] میں) ایک تاشقند کے ایک اخبار  *پراودا وسٹوکا،* کے نامہ نگار کے طور پر لکھنے کا آغاز کیا۔ ان کی ابتدائی کہانیاں اور سینٹرل ایشیا اور مشرق وسطی کے اخباروں میں شائع ہوئیں۔ اور مختصر کہانیوں کے کئی مجموعے ان کی زندگی ہی میں شایع ہوئے۔

جنگ عظیم دوم کے دوران بحریہ میں رہا اور بعد میں سیاسی وجوہ کی بنا پر قید بھی ہوا۔ اس کی کتاب"داستان خواجۂ بخارا، ملا نصرالدین "سے اسے کافی شہرت ملی۔ کتاب "داستانِ خواجہء بُخارا" امریکا میں Beggar in the harem کے نام سے اور Disturber of the peaceکے عنوان سے باالترتیب 1940 اور 1956 میں شائع ہوئی۔ اس داستان میں مُلا نصرالدین کی سوانح کے ایک گوشے کے توسط سے بہت اعلیٰ سیاسی و معاشرتی طنز ملتا ہے جس سے آج کے دور میں بھی ہم کماحقہ، لُطف اندوز ہو سکتے ہیں۔
**رائڈ** سڈنی ، نیو ساؤتھ ویلز ، آسٹریلیا کا ایک مضافاتی علاقہ ہے۔ Ryde 13 میں واقع ہے۔ سڈنی کے مرکزی کاروباری ضلع کے شمال مغرب میں کلومیٹر اور 8 Parramatta کے مشرق میں کلومیٹر Ryde شہر کے مقامی حکومتی علاقے کا انتظامی مرکز ہے اور شمالی سڈنی کے علاقے کا حصہ ہے۔ یہ دریائے پررامٹا کے شمالی کنارے پر واقع ہے۔نارتھ رائڈ ، ویسٹ رائڈ ، اور ایسٹ رائڈ رائڈ سے الگ مضافات ہیں۔

### تاریخ

رائڈ کا نام آئل آف وائٹ کے شہر رائڈ کے نام پر رکھا گیا تھا۔ ہو سکتا ہے یہ جی ایم پوپ سے اختیار کیا گیا ہو، جو آئل آف وائٹ پر رائڈ سے آئے تھے، جنہوں نے اس علاقے میں آباد ہو کر "رائیڈ اسٹور" کھولا۔ اصل میں اس کے آبائی نام Wallumatta کے نام سے جانا جاتا ہے، اسے ایسٹرن فارمز کا نام دیا گیا جب 1792 میں پہلی 10 زمینی گرانٹس دی گئیں۔ چند سالوں میں یہ کسنگ پوائنٹ میں تبدیل ہو گیا۔ Ryde سے Parramatta تک سڑک کو کسنگ پوائنٹ روڈ کہا جاتا تھا جب تک کہ اسے 1887ء میں وکٹوریہ روڈ میں تبدیل نہیں کیا گیا۔ رائڈ کا نام 1840 ءکی دہائی سے استعمال کیا گیا تھا اور اسے 1870ء میں میونسپلٹی کے نام کے طور پر اپنایا گیا تھا۔ اس مضافاتی علاقے میں آسٹریلیا کا سب سے قدیم آباد کار کاٹیج ہے،  ایڈنگٹن، وکٹوریہ روڈ پر۔ ایڈنگٹن کو آزادی پسند جیمز سٹیورٹ نے تقریباً 1800ء میں بنایا تھا۔  جیمز شیفرڈ نے یہ پراپرٹی 1810 میں خریدی اور اصل سینڈ اسٹون کاٹیج میں چھ کمروں کا مکان شامل کیا۔  ایڈنگٹن ہاؤس، جسے "نیو فارم" بھی کہا جاتا ہےنیو ساؤتھ ویلز ہیریٹیج رجسٹر اور نیشنل ٹرسٹ آف نیو ساؤتھ ویلز میں شامل ہے۔

حوالہ جات
---------

1. 1 2
2. ↑    ویکی ڈیٹا پر  (P1566) کی خاصیت میں تبدیلی کریں"صفحہ رائڈ، نیو ساؤتھ ویلز في GeoNames ID". *GeoNames ID*. اخذ شدہ بتاریخ 17 جون 2023ء.  تحقق من التاريخ في: `|access-date=` (معاونت)
3. 1 2  Geographical Names Board of NSW ID:
4. ↑    ویکی ڈیٹا پر  (P402) کی خاصیت میں تبدیلی کریں "صفحہ رائڈ، نیو ساؤتھ ویلز في خريطة الشارع المفتوحة". *OpenStreetMap*. اخذ شدہ بتاریخ 17 جون 2023ء.  تحقق من التاريخ في: `|access-date=` (معاونت)
5. ↑  Ryde Postcode, NSW - Australia Post — اخذ شدہ بتاریخ: 8 اپریل 2019
6. 1 2  "Addington". *City of Ryde*. اخذ شدہ بتاریخ 21 مارچ 2021.
7. ↑  Parramatta River Walk, Department of Planning, New South Wales, 1989, p.25
8. ↑  "NSW heritage search - Addington House". NSW Department of Environment and Heritage. اخذ شدہ بتاریخ 23 اپریل 2014.
**متحدہ عرب امارات میں ہندی** کو 2019ء کے ایک تاریخ ساز فیصلے کے تحت سرکاری موقف عطا کیا گیا۔ متحدہ عرب امارات کے ایک اعلٰی عدالتی فیصلے کے تحت لیے گئے اس فیصلے کے مطابق، اس ملک میں مقیم بھارتی ملازمین کسی بھی مزدور عدالت میں اپنی شکایت کو اپنے ملک کی وفاقی ہندی زبان میں بھی درج کر سکتے ہیں۔ اس طرح کی سہولت تب تک صرف عربی اور انگریزی زبانوں میں موجود تھی۔ یہ شکایتیں اجرت کی تاخیر، خدمات کے فوائد کے اختتام، بونس، یک طرفہ ہٹائے جانے کے معاوضے، نوٹس کی میعاد، سالانہ رخضت، فضائی ٹکٹ کے دعوے اور پاسپورٹوں کی واپسی سے متعلق ہو سکتے ہیں۔

خیر مقدم
--------

اس فیصلے کا اس وقت کی بھارت کی وزیر خارجہ سشما سوراج نے خیر مقدم کیا۔

ہندی بہ مقابلہ دیگر بھارتی زبانیں
---------------------------------

متحدہ عرب امارات کی جانب سے ہندی کو سرکاری موقف عطا کرنا 26 لاکھ سے زائد بھارتی ملازمین کی موجودگی کا اعتراف ہے، جو وہاں کی آبادی کا تقریبًا 30 فی صد حصہ ہے۔ تاہم عملی دشواری یہ ہے اس آبادی کا تقریبًا آدھا حصہ کیرلا کی اہالی ہے، جن کی مادری زبان ملیالم ہے۔ تمل دوسرے نمبر پر ہے۔ دیگر بھارتی ملک کے دوسرے حصوں سے تعلق رکھتے ہیں۔

مزید دیکھیے
-----------

* بھارت
* ہندی زبان
* کیرلا
* ملیالم زبان
* ملیالی یا ملیالم زبان بولنے والے لوگ
* بھارت کی زبانیں
* متحدہ عرب امارات
* زمرہ:متحدہ عرب امارات میں ہندومت
* زمرہ:متحدہ عرب امارات میں ہندو مندر
* متحدہ عرب امارات میں اردو
* متحدہ عرب امارات کی زبانیں

حوالہ جات
---------

1. 1 2  
UAE introduces Hindi as third official language
2. ↑  Hindi may be official in UAE, but most Indians there speak Malayalam
ایسٹر سے پہلے کے سات دن **مقدس ہفتہ** (، یونانی:Ἁγία καὶ Μεγάλη Ἑβδομάς) کہلاتا ہے۔ اِن دنوں کی کیفیات کچھ یوں ہیں:

اتوار
یروشلم میں شاہانہ داخلہ۔ لوگوں کی کھجور کی ڈالیاں لے کر یسوع کا استقبال۔
اسی وجہ سے اسے کھجور کا اتوار بھی کہتے ہیں۔

پیر
انجیر کے درخت پر لعنت اور ہیکل کی دوسری مرتبہ صفائی۔

منگل
مباحثہِ عظیم۔ سردار کاہنوں کا یسوع کے اختیار پر اعتراض۔

بُدھ
یومِ اعتکاف۔ خلوت کا دن۔ کوائٹ ڈے۔

جمعرات
عشائے ربانی مقرر کرنا۔

مُبارک جُمعہ
مقدمہ۔ صلیب دیا جانا۔ موت اور دفن کیا جانا۔

سنیچر
قبر پر پہرہ۔

اتوار
ایسٹر۔ عیدِ قیامت۔ یسوع کا جی اُٹھنا۔

حوالہ جات
---------

1. ↑  متی باب 21 آیت 4 تا 9
2. ↑  مرقس باب 11 آیت 7 تا 10
3. ↑  لوقا باب 19 آیت 35 تا 38
4. ↑  یوحنا باب 12 آیت 12 تا 18
5. ↑  متی باب 21 آیت 12 تا 22
6. ↑  مرقس باب 11 آیت 12 تا 18
7. ↑  لوقا باب 19 آیت 45 تا 48
8. ↑  متی باب 21 آیت 23
اور باب 22 آیت 15 تا 32
9. ↑  مرقس باب 12 آیت 13 تا 27
10. ↑  لوقا باب 20 آیت 20 تا 40
11. ↑  یوحنا باب 12 آیت 37
12. ↑  متی باب 26 آیت 20 تا 29
13. ↑  مرقس باب 14 آیت 17 تا 24
14. ↑  متی باب 26 آیت 57 سے لے کر باب 27 آیت 1 تا 27 تک
15. ↑  مرقس باب 14 آیت 53 سے لے کر باب 15 آیت 47 تک
16. ↑  متی باب 27 آیت 62 تا 66
17. ↑  متی باب 28 آیت 1 تا 10
18. ↑  مرقس باب 16 آیت 1 تا 8
19. ↑  لوقا باب 22 آیت 1 تا 10
20. ↑  یوحنا باب 20 آیت 1 تا 18
**متحدہ عرب امارات قومی خواتین انڈر-19 کرکٹ ٹیم** بین الاقوامی انڈر 19 خواتین کی کرکٹ میں متحدہ عرب امارات کی نمائندگی کرتی ہے۔ ٹیم کا انتظام امارات کرکٹ بورڈ کرتا ہے۔ متحدہ عرب امارات نے ایشیا کوالیفائر جیت کر 5 ٹیموں کے ٹورنامنٹ میں ناقابل شکست رہنے کے ذریعے افتتاحی آئی سی سی انڈر 19 خواتین کے ٹی20 ورلڈ کپ کے لیے کوالیفائی کر لیا۔  افتتاحی خواتین انڈر 19 عالمہ کپ جنوری 2021ء میں ہونا تھا لیکن کووڈ-19 وبائی امراض کی وجہ سے متعدد بار ملتوی کیا گیا۔  یہ ٹورنامنٹ بالآخر 2023ء میں جنوبی افریقہ میں ہونا تھا۔ متحدہ عرب امارات نے جون 2022ء میں ملائیشیا میں ہونے والے ٹورنامنٹ کے ایشیا کوالیفائر میں حصہ لیا۔ ٹیم نے ٹورنامنٹ کے لیے کوالیفائی کرنے کے لیے تھائی لینڈ کے خلاف 6 وکٹوں کی فیصلہ کن فتح سمیت اپنے تمام گروپ میچز جیت لیے۔  متحدہ عرب امارات نے 26 دسمبر 2022ء کو ٹورنامنٹ کے لیے اپنے سکواڈ کا اعلان کیا، نجیب امر کو ٹیم کے ہیڈ کوچ کے طور پر اعلان کیا گیا۔

حوالہ جات
---------

1. 1 2  "UAE qualify for first U19 T20 World Cup after title win in Malaysia". *The National News*. 9 June 2022. اخذ شدہ بتاریخ 02 جنوری 2023.
2. ↑  "ICC postpones 2021 Women's World Cup Qualifier due to COVID-19". *Women's CricZone*. 12 May 2020. اخذ شدہ بتاریخ 02 جنوری 2023.
3. ↑  "Expectations high for UAE at U19 Women's T20 World Cup". International Cricket Council. 26 December 2022. اخذ شدہ بتاریخ 03 جنوری 2022.
**مفتی محمد عبد الوہاب خان القادری الرضوی** سنہ 1925 میں ہندوستان کے ایک گاؤں میں پیدا ہوئے آپ کے والد ماجد کا نام عبد الرزاق خان تھا۔ بریلی شریف میں آپ کا ننھیال واقع تھا جہاں سے آپ نے  اعلیٰحضرت امام احمد رضا خاں کے شہزادے مصطفیٰ رضا خاں المعروف مفتی اعظم ہند سے اکتساب فیض فرمایا آپ پر مفتی اعظم ہند کی محبت اس قدر غالب تھی کہ آپ اپنا گھر بار فراموش فرما کر مفتی اعظم ہند کے در اقدس سے ہی وابستہ رہتے۔ تقسیم ہندوستان سے قبل آپ نے مفتی اعظم ہند کی سرکردگی میں حمایت پاکستان کی تحریک میں حصہ لیا شہر شہر قریہ قریہ جا جا کر آپ نے اسلام کے نام پر بننے والے ملک کی حمایت میں لوگوں کو گرمایا۔ پاکستان بننے کے بعد آپ پاکستان تشریف نہ لائے اور صحبت مفتی اعظم ہند کو پاکستان پر ترجیح دی چنانچہ سنہ 1950 میں مفتی اعظم ہند کے حکم پر آپ عازم پاکستان ہوئے اور اول خان پور میں سکونت اختیار فرمائی پھر لاڑکانہ میں ایک طویل عرصہ قیام فرمایا آپ نے علم کو تجارت نہ بنایا بلکہ پرائمری اسکول میں تدریس فرما کر معیشت خانہ پروان چڑھائی نیز جو کتب اصلاح عقائد میں تحریر فرماتے اسے خود شائع فرما کر مفت اشاعت کا فریضہ انجام دیتے۔
1990ء میں آپ سندھ کے حالات سے مجبور ہوکر آپ نے ایک بار پھر ترک سکونت فرمائی اور کراچی کے علاقے کورنگی کو اپنا مسکن بنایا۔ اور 2000ء میں کورنگی سے ملیر سعود آباد تشریف لے آئے آپ کا وصال بروز اتوار 22 رجب المرجب 1426ھ مطابق 28 اگست 2005 کو ہوا۔ آپ کا مزار پر انوار جناح ٹرمینل کے سامنے موجود قبرستان میں واقع ہے۔

حوالہ جات
---------
**لیلا علیزادہ** ( فارسی: لیلا علیزاده‎ ; پیدائش 10 اگست 1977ء) کابل، افغانستان سے تعلق رکھنے والی ایک افغانی کینیڈائی خاتون اداکارہ ہے۔ جو کچھ معروف امریکی ٹیلی ویژن شو میں مہمانوں کے کردار میں نمودار ہونے کے لیے مشہور ہیں، جن میں *دی میپیٹس* اور *جین دی ورجن* شامل ہیں، نیز *ڈیز آف آور لائفز* اور *شٹ آئی* میں بار بار آنے والے کردار۔ اس کی شادی ایک کینیڈائی اداکار نول فشر سے 2017ء سے ہوئی تھی۔

عملی زندگی
----------

لیلا علیزادہ نے 1995ء میں 18 سال کی عمر میں *اسٹرینج لک* ("ہیٹ ٹرک") کے ایک ایپی سوڈ میں اداکاری کا آغاز کیا۔ 

اپنی عملی زندگی کے بعد سے، اسے کئی امریکی ٹیلی ویژن سیریز، جیسے *ڈیز آف آور لائیوز* ، میں بہت سے مہمان ستاروں کے کردار کی پیشکش کی گئی ہے، جہاں اس نے کیلی اور *جین دی ورجن*، ریجینا کی تصویر کشی کی تھی۔

اس نے کئی قابل توجہ ٹی وی شو میں حصہ لیا ہے، جن میں *دی میپیٹس* اور جین دی ورجن شامل ہیں۔ علیزادہ نے ٹیلی ویژن فلم "چیزنگ فریڈم" (2004ء) میں افغانستان سے تعلق رکھنے والی ایک پناہ گزیں مینا کا کردار ادا کیا۔ "چیزنگ فریڈم" میں لیلا علیزادہ کا کردار، جس نے طالبان سے بچنے کے لیے اپنی شناخت ختم کر دی ہے، یہ ثابت کرنے سے قاصر ہے کہ اسے سیاسی پناہ دی جانی چاہیے۔ 2016ء سے 2017ء تک، اس نے *شٹ آئی* پر سمزا کے طور پر بار بار کردار ادا کیا۔

ذاتی زندگی
----------

لیلا علیزادہ کابل، افغانستان میں پیدا ہوئی۔ اس کا خاندان اس کے بچپن میں مانٹریال، کیوبیک میں منتقل ہو گیا تھا۔ 

نومبر 2005ء سے علیزادہ اداکار نول فشر کے ساتھ تعلقات میں ہیں۔ جوڑے نے 2014ء میں منگنی کی اور 15 جولائی 2017ء کو ان کی شادی ہوئی تھی۔

حوالہ جات
---------

1. ↑  ربط : انٹرنیٹ مووی ڈیٹابیس آئی ڈی   — اخذ شدہ بتاریخ: 21 جون 2019
2. ↑
3. ↑  "Layla Alizada". *IMDb*. اخذ شدہ بتاریخ 09 نومبر 2018.
4. ↑  "Shut Eye Full Cast & Crew". اخذ شدہ بتاریخ 11 دسمبر 2017.

بیرونی روابط
------------

* انٹرنیٹ مووی ڈیٹابیس (IMDb) پر لیلا علیزادہ
گاؤں مرزاپوریہ اترپردیش کے سب سے بڑے ضلع لکھیم پورکھیری کاانتہائی مشرقی مسلم اکثریتی گاؤں ہے،یہاں کی سڑکیں،نالیاں اورگلیاں مایاوتی کے دورحکومت میں پختہ بنوائی گئی تھیں جواب تک مضبوط ہیں یہاں کئی مواضعات پرمشتمل گرام پنچائت بھی ہے دوسرکاری تین اسلامی اورچارمساجدپرمشتمل اس گاؤں میں کوئی بازارنہیں لگتانہ ہی روزمرہ کی ضروریات فراہم ہیں یہاں کے لوگ اتوارکابازارجوکٹولی میں لگتاہے اورجمعہ کابازارجوعیسی نگرمیں لگتاہے ذوق وشوق سے کرتے ہیں۔ قریب میں ایک ہائی وے بھی ہے جوکٹولی سے سسیاکے ہائی وے نمبر26سے ملتاہے۔
یہاں علما کی بڑی تعدادبستی ہے پھربھی آپسی اختلافات،باہمی نزاعات اورایک دوسرے کوبرداشت نہ کرپانے کامزاج ہرخاص وعام کاہے۔ مفتی ناصرالدین مظاہری یہاں کے عالم دین ہیں جومظاہرعلوم سہارنپورکے مشہورماہنامہ آئینۂ مظاہرعلوم کے ایڈیٹراوراستاذہیں ،اسی طرح مولانامحمدتوقیرقاسمی ناگپورمیں،مولاناعبدالستارسرائے میراعظم گڑھ میں بڑی کتابیں پڑھاتے ہیں۔
یہ گاؤں پہلے دریائے گھاگھراسے بہت دورتھامگراب یہ دریاگاؤں کی جڑمیں بہتاہے،ہزاروں ایکڑکاشت کی آراضی کے علاوہ ایک مندردومسجدیں اورایک مدرسہ اورایک گاؤں جس کانام بھدئی پوروہ ہے اسی دریاکی نذرہوچکے ہیں۔
چونکہ مسلم اکثریتی گاؤں ہے اس لیے حکومت کی کوئی خاص توجہ دریاکے کٹاؤاوربہاؤکوروکنے کی طرف نہیں ہے۔ یہاں ایک پردھان ہوتاہے جوکبھی ہندواورکبھی مسلمان ہوتاہے اس وقت عبد الخالق نامی صاحب پردھان ہیں۔
مرزاپورعیسی نگرتھانے کی رینج میں آتاہے ،یہاں کے سرکاری کام تحصیل دھورہرہ سے پورے ہوتے ہیں۔
اس گاؤں کے پورب میں دریائے گھاگھراہے اوراس کے بعدضلع بہرائچ شروع ہوتاہے۔ تین ہزارکے قریب اس گاؤں کی آبادی ہے۔
خودنوشت مضمون ہے
**لیٹس گو لونا!** (انگریزی: Let's Go Luna!) ایک متحرک ٹیلی ویژن سیریز ہے۔ اینیمیٹر جو مرے (جس نے پہلے *راکو ماڈرن لائف* اور *کیمپ لازلو* تخلیق کیا تھا) کے ذریعہ تخلیق کیا گیا تھا اور پیٹر ہنان نے تیار کیا تھا۔ یہ پی بی ایس بچوں کے لیے 9 اسٹوری میڈیا گروپ نے مشترکہ طور پر تیار کیا ہے۔

کہانی
-----

چلیں لونا! انتھروپومورفک جانوروں کی آبادی والی دنیا میں قائم، تین بچوں پر توجہ مرکوز کرتا ہے — لیو، سڈنی، آسٹریلیا سے تعلق رکھنے والا ایک اینڈبی، ریاستہائے متحدہ کا ایک مینڈک اور میکسیکو سٹی سے تعلق رکھنے والا کارمین، جو اپنے والدین کے سفر کے ساتھ دنیا بھر کا سفر کرتا ہے۔ کارکردگی کا جوڑا "سرکو فابولوسو۔" اپنے اسٹاپ کے ساتھ ہی، لونا مون نے، جس میں 5 فٹ (1.5 میٹر) لمبے بازو، ٹانگوں اور چہرے کے ساتھ اور بھوسے کی ٹوپی اور سرخ جوتے پہنے ہوئے، کو کبھی کبھار زمین پر مقامی زبانیں، موسیقی، کھانا اور دیگر رسومات۔ دو آدھے گھنٹے کے اقساط، جس میں ہر ایک اور چار حص دو پر مشتمل ہوتے ہیں، ایک ایسے ملک میں رونما ہوتے ہیں جہاں یہ گروہ رک جاتا ہے، دنیا بھر کے دوستوں کے بارے میں جانتا اور ملتا ہے۔ بورڈ میں ثقافتی ماہر بشریات کی ایک ٹیم کے ساتھ، چلیں لونا! "شہروں اور علاقوں کو مستند اور احترام کے ساتھ پیش کرنے کو یقینی بنانے کے لیے محتاط طور پر تحقیق کی گئی ہے۔"

حوالہ جات
---------

1. ↑  Mercedes Milligan (جولائی 31, 2017). "PBS KIDS Gets Refreshed 'Ruff Ruffman,' Joe Murray's 'Luna Around the World'". *Animation Magazine*. اخذ شدہ بتاریخ جولائی 23, 2018.  تحقق من التاريخ في: `|access-date=, |date=` (معاونت)
2. ↑  Mary Anne Lane (نومبر 15, 2018). "PBS KIDS Gets Refreshed 'Ruff Ruffman,' Joe Murray's 'Luna Around the World'". *Georgia Public Broadcasting*. اخذ شدہ بتاریخ دسمبر 6, 2018.  تحقق من التاريخ في: `|access-date=, |date=` (معاونت)

بیرونی روابط
------------

* لیٹس گو لونا! آئی ایم ڈی بی پر (انگریزی میں)